《善哉行六解》
明代·胡直

朱葩春荣，黄叶秋翻。逝者何迅，一往无旋。形不七尺，命靡百年。

一精宇宙，营目九埏。吉凶是非，徽纆纷迁。自匪仙道，曷任燔煎。

丹经百卷，妙药一丸。松乔邈矣，传者妄焉。弹筝酒歌，对之中悁。

驷车穹盖，忧悲孔延。不如澹素，放心自然。忆彼至人，教我忘言。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。